Михаил Лермонтов
Със страх към бъдещето гледам

Превод от руски: Мария Шандуркова, 2014

chitanka.info

Със страх към бъдещето гледам,

към миналото ‒ със тъга,

престъпник сякаш пред разстрела

се взирам за добра душа;

ще дойде ли за мен спасител

да ми открие жизнен смисъл ‒

целта на вярата, страстта,

да каже ‒ що е Бог предписал

защо нещастно е орисал

надеждите на младостта.

Дарих със земното земята ‒

любов, надежда, зло, добро;

готов съм друг живот да чакам

че време вече е дошло;

в света не ще оставя брата,

в тъма и хладните обятия

душата ми се изтощи;

тя плод, без сока животворен

увяхна в бурите съдбовни,

в житейски палещи лъчи

1838

Превод: февруари 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.